Žemės ūkio ministro dekretas Nr.

.../2023, kuriuo iš dalies keičiamas 
2014 m. gruodžio 17 d. Žemės ūkio ministerijos dekretas Nr. 36/2014 dėl informacijos apie maistą
Remdamasis leidimu, suteiktu pagal 2008 m. Įstatymo Nr. XLVI dėl maisto grandinės ir jos oficialios priežiūros 76 straipsnio 2 dalies 26 punktą ir 76 straipsnio 5 dalies c punktą, ir vykdydamas savo pareigas, nustatytas 2022 m. gegužės 24 d. Vyriausybės dekreto Nr. 182/2022 dėl Vyriausybės narių pareigų ir įgaliojimų 54 straipsnio 3 ir 12 dalyse, nutariu:
1 straipsnis
2014 m. gruodžio 17 d. Žemės ūkio ministerijos dekreto Nr. 36/2014 dėl informacijos apie maistą 3 skirsnio 3 dalis papildoma nauju d punktu, kuris išdėstomas taip:
(Parduodant nefasuotus maisto produktus galutiniam vartotojui, pardavimo vietoje turi būti aiškiai matomai nurodyta informacija vartotojui)
„d)	remiantis 2017 m. gruodžio 20 d. Komisijos įgyvendinimo reglamentu (ES) 2017/2470, kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomas Sąjungos naujų maisto produktų sąrašas, jei maisto produkto sudėtyje yra bet kokio pavidalo vabzdžių arba jų lervų, kuriuos leidžiama naudoti kaip naują maisto produktą (toliau – maisto produktai, kurių sudėtyje yra vabzdžių baltymų), papildomas elementas, apibrėžtas 7/H skirsnyje.“
2 straipsnis
2014 m. gruodžio 17 d. Žemės ūkio ministerijos dekreto Nr. 36/2014 dėl informacijos apie maistą 7/D skirsnio 2 dalis papildoma šiuo c punktu:
(Parduodant nefasuotus viešojo maitinimo įstaigų produktus nuotolinės prekybos būdu, turi būti užtikrinta, kad galutinis vartotojas)
(yra informuotas) „c) apie vabzdžių baltymų buvimą gatavame produkte“.

3 straipsnis
2014 m. gruodžio 17 d. Žemės ūkio ministerijos dekretas Nr. 36/2014 dėl informacijos apie maistą papildomas šia paantrašte:
„2/F Reikalavimai maisto produktams, kurių sudėtyje yra vabzdžių baltymų
7/H skirsnis 
(1) Prie maisto produkto, kurio sudėtyje yra vabzdžių baltymų, pavadinimo pridedama nuoroda, kurios dydis ne mažesnis už produkto pavadinimo šrifto dydį, nurodant „Dėmesio! Maisto produkte yra vabzdžių baltymų.“
(2) Parduodami maisto produktai, kurių sudėtyje yra vabzdžių baltymų, pateikiami atskirai vartotojams skirtose lentynose.“
4 straipsnis
2014 m. gruodžio 17 d. Žemės ūkio ministerijos dekretas Nr. 36/2014 dėl informacijos apie maistą papildomas nauju 9/B skirsniu, kuris išdėstomas taip:
„9/B skirsnis 
(1) Pakuotės ir etiketės, neatitinkančios 7/H skirsnio, nustatyto Žemės ūkio ministro dekretu Nr. ..../2023 (......), kuriuo iš dalies keičiamas 2014 m. gruodžio 17 d. Žemės ūkio ministerijos dekretas Nr. 36/2014 dėl informacijos apie maistą (toliau – Pakeitimo dekretas Nr. 2), gali būti naudojamos tris mėnesius nuo Pakeitimo dekreto Nr. 2 įsigaliojimo, o produktai su tokiomis pakuotėmis ar etiketėmis gali likti rinkoje ne ilgiau kaip tris mėnesius.
(2) Remiantis Įstatymu Nr. XLVI dėl maisto grandinės ir jos priežiūros, už šio dekreto nuostatų nesilaikymą, kaip nustatyta Pakeitimo dekrete Nr. 2, bauda negali būti skiriama 90 dienų po Pakeitimo dekreto Nr. 2 įsigaliojimo.“
5 straipsnis
2014 m. gruodžio 17 d. Žemės ūkio ministerijos dekretas Nr. 36/2014 dėl informacijos apie maistą papildomas nauju 13 skirsniu, kuris išdėstomas taip:
„13 skirsnis. Apie 7 skirsnio 3 dalies d punkto, 7/D skirsnio 2 dalies c punkto, 2/F skirsnio paantraštės ir 9/B skirsnio projektą, kaip numatyta Pakeitimo dekrete Nr. 2, buvo iš anksto pranešta pagal 2015 m. rugsėjo 9 d. Europos Parlamento ir Tarybos direktyvos (ES) 2015/1535, kuria nustatoma informacijos apie techninius reglamentus ir informacinės visuomenės paslaugų taisykles teikimo tvarka, 5–7 straipsnius.“

6 straipsnis

2014 m. gruodžio 17 d. Žemės ūkio ministerijos dekrete Nr. 36/2014 dėl informacijos apie maistą:
a)	 3 skirsnio 3 dalies c punkte žodis „informacijos“ pakeičiamas žodžiais „informacijos ir“;
b)	7/D skirsnio 2 dalies a punkte žodžiai „pakankamai ir“ pakeičiami žodžiais „tinkamai,“;
c)	7/D skirsnio 2 dalies b punkte žodžiai „dėl duomenų“ pakeičiami žodžiais „dėl duomenų ir“.
7 straipsnis
2014 m. gruodžio 17 d. Žemės ūkio ministerijos dekreto Nr. 36/2014 dėl informacijos apie maistą 3 skirsnio 3 dalies b punkte išbraukiamas žodis „ir“.

8 straipsnis
Šis dekretas įsigalioja trečią dieną po jo paskelbimo.
9 straipsnis
Reikalavimas iš anksto pranešti apie šį dekreto projektą pagal 2015 m. rugsėjo 9 d. Europos Parlamento ir Tarybos direktyvos (ES) 2015/1535, kuria nustatoma informacijos apie techninius reglamentus ir informacinės visuomenės paslaugų taisykles teikimo tvarka, 5–7 straipsnius buvo įvykdytas.



Dr. István Nagy
 Žemės ūkio ministras

